ועדת הכנסת, כנסת 15, פרוטוקול מספר 124, 2000-08-29 13:00

סאלח טריף: אני פותח את הישיבה.

סאלח טריף: הנושא הראשון - קביעת ועדות לדיון בהצעות חוק.

סאלח טריף: הצעת חוק חינוך (תנאי קבלה למוסדות להשכלה גבוהה), התשנ"ט-1999, של חבר הכנסת סילבן שלום.

סאלח טריף: היו הצעות להעביר את הצעת החוק לדיון בוועדת החינוך והתרבות או בוועדת הכספים.

סאלח טריף: אנחנו לא מחליטים היום לגבי חוק זה.

סאלח טריף: הצעת חוק מימון מפלגות (תיקון - מימון בחירת ראש הממשלה), התשנ"ט-1999, של חבר הכנסת רענן כהן.

סאלח טריף: נשמעו הצעות להעביר את הצעת החוק לדיון בוועדת הכספים או לוועדת החוקה, חוק ומשפט.

יולי יואל אדלשטיין: הוצע על-ידי היועצת המשפטית שזה יהיה תיקון לחוק מימון מפלגות ולא לחוקי בחירות.

סאלח טריף: לכן אנחנו מעבירים את החוק הזה לוועדת החוקה, חוק ומשפט.

סאלח טריף: רבותיי, אתם מסכימים?

סאלח טריף: תודה.

שאול יהלום: אנחנו לא מטרפדים דברים כאלה.

סאלח טריף: הצעת חוק הפריה חוץ גופית, התש"ס-2000, של חבר הכנסת אחמד טיבי וקבוצת חברי הכנסת.

סאלח טריף: יש על זה ויכוח.

סאלח טריף: חברת הכנסת יעל דיין מבקשת להעביר את זה לוועדת המשותפת (של הוועדה לקידום מעמד האישה וועדת העבודה) לבריאות האישה; חבר הכנסת דוד טל, שמבקש להעביר את זה לוועדת העבודה, הרווחה והבריאות, הגיש רוויזיה.

סאלח טריף: אנחנו נדחה את זה, רבותיי.

קריאה: למה?

סאלח טריף: אם הוא הגיש רוויזיה והחברים כאן לא הודיעו לו שמתקיים היום דיון בעניין הזה, אני לא יוכל להחליט על זה עכשיו.

אופיר פינס-פז: אם דוד טל הגיש רוויזיה והוא לא עושה את המאמץ לבוא כדי לטעון את טענתו, לא צריך לדחות.

סאלח טריף: דוד טל לא חבר ועדת הכנסת.

סאלח טריף: אם מישהו לא הודיע לו על הישיבה, הוא לא יודע.

סאלח טריף: אריק, אני מבין שאף אחד לא הודיע לו.

אריק פודר: על הישיבה היום אף אחד לא הודיע לו.

סאלח טריף: רבותיי, אי אפשר לדון בזה היום.

סאלח טריף: נדחה את זה.

סאלח טריף: הצעת חוק פקודת מסי העירייה ומסי ממשלה (פיטורין) (תיקון - תאגיד לתעסוקת נכים ומוגבלים), התש"ס-2000, של חבר הכנסת גדעון עזרא.

סאלח טריף: היו הצעות להעביר את הצעת החוק לוועדת הפנים ואיכות הסביבה.

ארבל אסטרחן: מדובר על פטור מארנונה לתאגידים שמעסיקים נכים.

סאלח טריף: מסכנות הרשויות המקומיות, הן קורסות.

סאלח טריף: נעביר את זה לוועדת הפנים.

סאלח טריף: הצעת חוק הכשרות המשפטית והאפוטרופסות (תיקון - ועדת אפוטרופוס לנפגעי השואה), התש"ס-2000, של חבר הכנסת אברהם הירשזון.

סאלח טריף: נשמעו הצעות להעביר את הצעת החוק לדיון בוועדת העבודה, הרווחה והבריאות או בוועדת החוקה, חוק ומשפט.

ארבל אסטרחן: כל החוק הזה נדון בוועדת החוקה.

סאלח טריף: אנחנו מעבירים את זה לוועדת החוקה.

סאלח טריף: הצעת חוק הפיקוח על עסקי הביטוח (תיקון - הסדר בין מבטחים), התש"ס-2000, של חבר הכנסת דוד אזולאי וקבוצת חברי הכנסת.

סאלח טריף: נשמעו הצעות להעביר את הצעת החוק לדיון בוועדת הכלכלה או בוועדת הכספים.

ארבל אסטרחן: הפיקוח על הביטוח נדון בדרך כלל בוועדת החוקה.

ארבל אסטרחן: חבר הכנסת דוד אזולאי ביקש להעביר את זה לוועדה המשותפת לוועדת הכספים ולוועדת החוקה, אבל היא רק לנושא של ביטוח רכב מנועי, לא לנושא ביטוח בכלל.

ארבל אסטרחן: זה לא קשור.

סאלח טריף: אז איפה האכסניה של העניין?

סאלח טריף: לא בוועדת הכלכלה?

ארבל אסטרחן: כל מה שקשור בפיקוח על עסקי ביטוח נדון בוועדת החוקה.

סאלח טריף: רבותיי, אני מבקש להעביר את זה לוועדת החוקה.

סאלח טריף: מי בעד ומי נגד?

סאלח טריף: בעד ההצעה להעביר את הצעת החוק לוועדת החוקה, חוק ומשפט - רוב נגד - אין נמנע - 1 ההצעה להעביר את הצעת חוק הפיקוח על עסקי הביטוח (תיקון - הסדר בין מבטחים), התש"ס-2000, לוועדת החוקה, חוק ומשפט נתקבלה.

סאלח טריף: הצעת החוק עוברת לוועדת החוקה.

סאלח טריף: הצעת חוק מרכז סיוע לנפגעי תאונות דרכים, התש"ס-2000, של חבר הכנסת נחום לנגנטל וקבוצת חברי הכנסת.

סאלח טריף: נשמעו הצעות להעביר את הצעת החוק לוועדת הכלכלה או לוועדת העבודה, הרווחה והבריאות.

שאול יהלום: זה צריך לעבור לוועדת הכלכלה.

סאלח טריף: הוועדה שעוסקת בתאונות דרכים זו ועדת הכלכלה.

סאלח טריף: מי בעד ומי נגד?

סאלח טריף: בעד ההצעה להעביר את הצעת החוק לוועדת הכלכלה - רוב נגד - 1 נמנעים - אין ההצעה להעביר את הצעת חוק מרכז סיוע לנפגעי תאונות דרכים, התש"ס-2000, לוועדת הכלכלה נתקבלה.

סאלח טריף: הצעת החוק עוברת לוועדת הכלכלה.

סאלח טריף: יש פה שתי הצעות חוק התכנון והבנייה (תיקון - שימוש במקרקעין חקלאיים), התש"ס-2000, אחת של חבר הכנסת יאיר פרץ ואחת של חבר הכנסת עמיר פרץ.

סאלח טריף: חבר הכנסת פורז מבקש להעביר אותן לוועדת הכלכלה, חבר הכנסת אזולאי מבקש להעביר אותן לוועדת הפנים.

סאלח טריף: אנחנו נשהה את זה עד שנביא לכאן גם את חבר הכנסת דוד אזולאי וגם את חבר הכנסת אברהם פורז.

סאלח טריף: הצעת חוק איסור שימוש בסמים מסוכנים, סמי מרץ ותרופות הרגעה (בילדים מתחת לגיל 18), התש"ס-2000, של חבר הכנסת אלי בן-מנחם.

סגן מזכיר הכנסת דוד לב: זה העניין של הריטלין.

סאלח טריף: נשמעה הצעה להעביר את הצעת החוק לוועדה למאבק בנגע הסמים.

שאול יהלום: זה לא שייך לוועדת הסמים.

שאול יהלום: זה נושא של הריטלין במוסדות חינוך, וזה צריך לעבור לוועדת החינוך.

סאלח טריף: אבל מדובר פה בסמים.

סאלח טריף: יש ועדה מיוחדת לנושא סמים.

ארבל אסטרחן: אפשר להעביר את זה לוועדת הסמים.

שאול יהלום: לא, תקראי את החוק.

שאול יהלום: החוק מדבר על ריטלין במערכת החינוך.

אופיר פינס-פז: החוק מדבר רק על שימוש בריטלין בבתי ספר.

אופיר פינס-פז: לכן זה עניין ועדת החינוך יותר מאשר ועדת הסמים.

ארבל אסטרחן: מדובר כאן על הורה או מורה או גננת.

שאול יהלום: יש כאן אחריות של שר החינוך.

סגן מזכיר הכנסת דוד לב: כל הוויכוח היה על לחץ שכופים כאילו על הורים לתת לילד ריטלין, ולכן זה יותר שייך לוועדת החינוך.

עבד-אלמאלכ דהאמשה: מדובר פה בסמי מרץ.

סאלח טריף: ובכן, רבותיי, נעביר לוועדת החינוך?

סגן מזכיר הכנסת דוד לב: ודאי, כי המהות היא יותר חינוך.

סאלח טריף: אני מציע ועדה משותפת.

שאול יהלום: זה לא שייך לוועדה משותפת.

סאלח טריף: אבל יש לנו ועדה מיוחדת לסמים.

שאול יהלום: זה לא עניין של סמים, זה עניין של ריטלין.

שאול יהלום: אתה יודע מה זה ריטלין?

שאול יהלום: זה לא שימוש סתם בסמים, מדובר על ילד שסובל מהיפר-אקטיביות ובשאלה כמה אפשר לתת לו.

שאול יהלום: זה עניין של פסיכולוגיה, של שר החינוך, של ההורים והמורים והקשר ביניהם.

שאול יהלום: זה מערכת החינוך, לכן זה שייך לוועדת החינוך.

סאלח טריף: מי בעד להעביר את הצעת החוק לוועדת החינוך?

סאלח טריף: בעד ההצעה להעביר את הצעת החוק לוועדת החינוך והתרבות - רוב נגד - מיעוט ההצעה להעביר את הצעת חוק איסור שימוש בסמים מסוכנים, סמי מרץ ותרופות הרגעה (בילדים מתחת לגיל 18), התש"ס-2000, לוועדת החינוך והתרבות נתקבלה.

סאלח טריף: הצעת החוק עוברת לוועדת החינוך.

סאלח טריף: הצעת חוק חובת המכרזים (תיקון - איסור אפליית תאגיד המעסיק אנשים עם מוגבלות), התש"ס-2000, של חבר הכנסת דני נווה.

סאלח טריף: נשמעו הצעות להעביר את הצעת החוק לדיון בוועדת החוקה, חוק ומשפט או לוועדת העבודה, הרווחה והבריאות או לוועדת הכספים.

ארבל אסטרחן: חוק חובת המכרזים עצמו נדון בוועדת החוקה.

אופיר פינס-פז: נושא המוגבלויות בדרך כלל נדון בוועדת החוקה.

סאלח טריף: מי בעד להעביר את הצעת החוק לוועדת החוקה?

סאלח טריף: בעד ההצעה להעביר את הצעת החוק לוועדת החוקה, חוק ומשפט - רוב נגד - אין נמנעים - אין ההצעה להעביר את הצעת חוק חובת המכרזים (תיקון - איסור אפליית תאגיד המעסיק אנשים עם מוגבלות), התש"ס-2000, לוועדת החוקה, חוק ומשפט נתקבלה.

סאלח טריף: החוק עובר לוועדת החוקה.

סאלח טריף: הצעת חוק הרשות השנייה לטלוויזיה ורדיו (תיקון - שידורי פרסומת לילדים), התש"ס-2000, של חבר הכנסת משה רז.

סאלח טריף: נשמעו הצעות להעביר את הצעת החוק לדיון בוועדת החינוך והתרבות או בוועדה לקידום מעמד הילד.

סאלח טריף: אני מציע להעביר את הצעת החוק לוועדת החינוך.

סאלח טריף: מי בעד ומי נגד?

סאלח טריף: בעד ההצעה להעביר את הצעת החוק לוועדת החינוך והתרבות - רוב נגד - אין נמנעים - אין ההצעה להעביר את הצעת חוק הרשות השנייה לטלוויזיה ורדיו (תיקון - שידורי פרסומת לילדים), התש"ס-2000, לוועדת החינוך והתרבות נתקבלה.

סאלח טריף: הצעת החוק עוברת לוועדת החינוך.

סאלח טריף: הצעת חוק שעות עבודה ומנוחה (תיקון - עבודה בימי מנוחה בחנות של אגודה שיתופית), התשנ"ט-1999, של חבר הכנסת משה גפני.

סאלח טריף: נשמעה הצעה להעביר את הצעת החוק לוועדת החוץ והביטחון.

ארבל אסטרחן: הצעת החוק צריכה לעבור לוועדת העבודה, הרווחה והבריאות.

סאלח טריף: אם זה יעבור לוועדת העבודה והרווחה, זה יעבור תוך שבוע.

סאלח טריף: יסגרו לנו את כל העולם בשבת.

יאיר פרץ: על פי החוק הקיים היום יש שעות עבודה ומנוחה.

יאיר פרץ: קיים חוק כזה.

סאלח טריף: יאיר, תעשה לי טובה, עזוב אותי מהעניין הזה, אתם משוגעים לגמרי.

עבד-אלמאלכ דהאמשה: אני מציע להעביר לוועדת הכלכלה.

יאיר פרץ: לא, מה פתאום לכלכלה?

יאיר פרץ: הנושא של שעות עבודה ומנוחה שייך לוועדת העבודה.

שאול יהלום: זה נושא של עבודה ורווחה.

מוחמד ברכה: אני מציע לוועדת הכלכלה.

שאול יהלום: אדוני היושב ראש, על דברים גבוליים אפשר שיהיה ויכוח אבל כל הנושא של שעות עבודה ומנוחה, חוק שעות עבודה ומנוחה, שייך לוועדת העבודה והרווחה.

שאול יהלום: אפילו בשם החוק ישנה המילה "עבודה".

שאול יהלום: אז אם רוצים סתם לעשות - -

סאלח טריף: זה לא סתם, היו דברים מעולם.

סאלח טריף: רבותיי, יש שתי הצעות - ועדת הכלכלה, ועדת העבודה והרווחה.

סאלח טריף: מי בעד להעביר לוועדת הכלכלה?

סאלח טריף: מי בעד ועדת העבודה והרווחה?

סאלח טריף: בעד ההצעה להעביר את הצעת החוק לוועדת הכלכלה - 3 בעד ההצעה להעביר את הצעת החוק לוועדת העבודה והרווחה - 2 ההצעה להעביר את הצעת חוק שעות עבודה ומנוחה (תיקון - עבודה בימי מנוחה בחנות של אגודה שיתופית), התשנ"ט-1999, לוועדת הכלכלה נתקבלה.

סאלח טריף: אני מבין שהיתר נמנעים.

סאלח טריף: הצעת החוק עוברת לוועדת הכלכלה.

שאול יהלום: אני מבקש רוויזיה.

עבד-אלמאלכ דהאמשה: בפגרה רוויזיה זה אחרי חמש דקות.

סאלח טריף: הצעת חוק חינוך ממלכתי (תיקון - העברת תלמידים בין מוסדות שונים), התש"ס-2000, של חבר הכנסת משה גפני.

סאלח טריף: נשמעה הצעה להעביר את הצעת החוק לוועדת החוקה, חוק ומשפט.

סאלח טריף: לדעתי זה צריך לעבור לוועדת החינוך והתרבות.

אופיר פינס-פז: אני מציע לוועדה לקידום מעמד הילד.

סאלח טריף: אז אני לא מחליט על זה עכשיו.

סאלח טריף: חבר הכנסת שטרית, איפה הצעת החוק שלך בעניין הרשות השלישית?

מאיר שטרית: היא עברה קריאה טרומית.

מאיר שטרית: קבעו שהיא תידון בוועדת החינוך, היושבת ראש הודיעה על כך.

סאלח טריף: לא קבעו, זאת היתה תקלה.

מאיר שטרית: קבעו ועדת חינוך.

סאלח טריף: אני מבקש עוד פעם לקבוע כאן שהצעת חוק הרשות השלישית לטלוויזיה - ערוץ 33 - -

ארבל אסטרחן: חבר הכנסת שטרית, במליאה אתה ביקשת ועדת הכלכלה.

מאיר שטרית: לא, זאת היתה טעות.

מאיר שטרית: חזרתי ליושבת ראש וביקשתי שתודיע שזה יעבור לוועדת החינוך, והיא הודיעה.

ארבל אסטרחן: כשאתה אמרת ועדת הכלכלה, הצביעו על ועדת הכלכלה.

ארבל אסטרחן: אחרי כמה דקות וכמה הצבעות ניגש חבר הכנסת שטרית ליושבת ראש ואז היא הודיעה ועדת החינוך.

ארבל אסטרחן: היא לא יכולה להודיע על דעת עצמה.

סאלח טריף: לכן, רבותיי, אנחנו מבקשים לקבוע שזה יעבור לוועדת החינוך והתרבות של הכנסת.

סאלח טריף: מי בעד ומי נגד?

סאלח טריף: בעד ההצעה להעביר את הצעת החוק לוועדת החינוך והתרבות - רוב נגד - מיעוט ההצעה להעביר את הצעת חוק הרשות השלישית לטלוויזיה, התש"ס-1999, לוועדת החינוך והתרבות נתקבלה.

סאלח טריף: תודה רבה.

סאלח טריף: הצעת החוק עוברת לוועדת החינוך והתרבות.

סאלח טריף: עכשיו נקיים את הרוויזיה לגבי הצעת חוק שעות עבודה ומנוחה.

סאלח טריף: מי בעד הרוויזיה?

סאלח טריף: הצבעה בעד הרוויזיה - 3 נגד - 4 הרוויזיה לא נתקבלה.

סאלח טריף: הרוויזיה לא נתקבלה.

סאלח טריף: הצעת חוק שעות עבודה ומנוחה (תיקון - עבודה בימי מנוחה בחנות של אגודה שיתופית), התשנ"ט-1999, תעבור לוועדת הכלכלה.

סאלח טריף: שאלות והבהרות בעניין המלצות הוועדה הציבורית לבדיקת תנאי עבודתם של חברי הכנסת (ועדת גלנור)

סאלח טריף: יש לנו כמה הבהרות בעניין המלצות הוועדה הציבורית לבדיקת תנאי עבודתם של חברי הכנסת - ועדת גלנור.

סאלח טריף: אנחנו מדברים על הבקשות שהועלו כאן והדברים שהיה צריך להחליט עליהם.

סאלח טריף: לכן היה צריך להביא את זה להחלטת הוועדה.

סאלח טריף: למשל, אנחנו קבענו שאם יש היום שני עוזרים אקדמיים, איפשרנו לשני העוזרים בהוראת שעה בתקופת מעבר להתחלק בסכום של העוזר המקצועי והמינהלי.

סאלח טריף: כנ"ל קבענו - אם יש עוזר ותיק שעומד בכללים שהוא לא אקדמאי והוא יקבל אותו דירוג, אם יהיו שני עוזרים ותיקים, אותו כלל יחול עליהם.

סאלח טריף: האם יש ערעור למישהו בעניין הזה?

מוחמד ברכה: מה זה ותיק?

סאלח טריף: לפי הכללים שקבענו.

מאיר שטרית: זו קביעה של יושב ראש ועדת הכנסת.

סאלח טריף: קבענו את זה כבר.

מאיר שטרית: אני מבין שזה רק עד סוף הכנסת הזאת.

סאלח טריף: על זה מדובר, קבעתי את זה בהוראת מעבר.

סאלח טריף: רבותיי, אני אומר את זה כאן כדי שיהיה ברור.

סאלח טריף: עכשיו, נמצאת כאן חברת הכנסת סולודקין שיש לה פנייה לוועדה.

סאלח טריף: אני מבקש שתסבירי אותה בקיצור.

מרינה סולודקין: אני לא נוהגת ועכשיו, שיש שינוי המצב של חברי הכנסת, שיש רכבים לחברי כנסת - -

יולי יואל אדלשטיין: קשה לא להיות סגן שר...

אופיר פינס-פז: אני מוכן מחר בבוקר שתחזרי להיות סגנית שר.

סאלח טריף: חברת הכנסת סולדקין, בבקשה.

מרינה סולודקין: אני חברת כנסת פעילה, תושבת אשקלון, ואני מקבלת קהל בכל המדינה - מקרית שמונה עד אילת.

מרינה סולודקין: אני נוסעת הרבה.

מרינה סולודקין: התקציב שלי אישית מהמשכורת הוא מוגבל, אני כל הזמן צריכה לחשוב כמה אני משלמת עבור הנסיעות.

מרינה סולודקין: בגלל השינוי במצב, אני מבקשת מוועדת הכנסת לתת לי תקציב נפרד לנסיעות.

מרינה סולודקין: אני ביקשתי סכום של 30,000 שקל לשנה כי חשבתי ש-3,000 שקל לחודש זה המינימום שאני מוציאה לנסיעות.

מרינה סולודקין: אני נוסעת בתחבורה ציבורית.

מאיר שטרית: אין לך אוטו?

מרינה סולודקין: אני לא נוהגת.

מאיר שטרית: את יכולה לקחת נהג.

קריאה: מי יממן את זה?

מאיר שטרית: אחד מהעוזרים הפרלמנטריים יהיה הנהג שלך.

יולי יואל אדלשטיין: אדוני היושב ראש, חברת הכנסת סולודקין מציגה את זה כבעיה אישית שלה והיא צודקת לגמרי, אבל אם אנחנו נסתכל באופן קצת יותר כללי - מה שהיה עד עכשיו בכנסת זה מה שהיה בתעשייה האווירית, במוטורולה או בכל מקום אחר.

יולי יואל אדלשטיין: אשתי, למשל, היתה במצב הזה, היא עבדה במפעל תעש.

יולי יואל אדלשטיין: עד שהיה לה ראשון נהיגה היא לא קיבלה החזקת רכב; לעומת בעל אותו תפקיד שהיה לו רכב ורשיון, היא קיבלה פחות - זה המצב.

יולי יואל אדלשטיין: ברגע שהיא הוציאה רשיון רכב, היא התחילה לקבל החזקת רכב והכל היה טוב ויפה.

יולי יואל אדלשטיין: בכנסת היה אותו מצב.

יולי יואל אדלשטיין: יש רשיון, אתה מקבל החזקת רכב כי אתה מחזיק רכב.

יולי יואל אדלשטיין: אין רשיון, אתה לא מחזיק אז שלום ולהתראות.

יולי יואל אדלשטיין: עכשיו נוצר מצב חדש.

יולי יואל אדלשטיין: כשאנחנו כחברי כנסת זכאים לרכב צמוד, ההצעה לאלה שאין להם רשיון שייקחו נהג זו אותה הגברת בשינוי האדרת, עדיין למי שאין לו רשיון יש הוצאות נוספות.

מאיר שטרית: היום חברי כנסת שיש להם שני עוזרים, יכולים לקבוע שאחד מהם ינהג עבורם.

סאלח טריף: אני לא מבין מה המצב שהשתנה.

יולי יואל אדלשטיין: השתנה המצב - חבר כנסת זכאי לרכב צמוד.

סאלח טריף: כמו שהוא היה זכאי להחזקת רכב.

יולי יואל אדלשטיין: עד המלצות ועדת גלנור, אילו היינו נותנים משהו לאותם ח"כים שאין להם רשיון, היינו מפלים לרעה אנשים במוטורולה או בתעשייה האווירית שאין להם רשיון.

יולי יואל אדלשטיין: זה המצב בכל המדינה, אתה לא יכול לעשות דין אחד לחברי כנסת ודין אחר לעובד במוטורולה.

יולי יואל אדלשטיין: אבל ברגע שנותנים רכב צמוד, חברת הכנסת סולודקין לא יכולה לקבל רכב כי אין לה רשיון.

שאול יהלום: מה היה קורה לאשתך אם היא היתה עולה בדרגות במוטורולה והיתה מגיעה לדרגה של סמנכ"ל שמגיע לו רכב צמוד?

יולי יואל אדלשטיין: אני אומר לך בכנות שאני לא יודע.

שאול יהלום: אתה רוצה להשוות את המצב בכנסת למצב במשק.

שאול יהלום: בוא נחשוב מה קורה אם אנשים בלי רשיון עולים לדרגה שבה מגיע להם רכב צמוד.

מרינה סולודקין: אני רואה בזה אפליה.

מרינה סולודקין: נהגתי ברוסיה, אבל היתה לי שם תאונת דרכים ומאז אני לא נוהגת.

מרינה סולודקין: אתם חשבתם על תנאי העבודה של חברי הכנסת.

מרינה סולודקין: כשאני צריכה להגיע לבוחרים שלי - לאסיפות, לקבלת לקהל - אני כל הזמן צריכה לחשוב כמה זה עולה לי.

מרינה סולודקין: אתם נתתם לכל חבר כנסת 150 אלף שקל כדי לקבל רכב.

מרינה סולודקין: אני חושבת שאתם יכולים לעזור גם לי בעניין הזה.

סאלח טריף: יש הערה של ארבל אסטרחן בעניין הזה.

ארבל אסטרחן: לפי ההחלטה הקיימת היום, חבר כנסת שאין לו רכב זכאי להחזר הוצאות בסכום שנכון להיום הוא 995 שקלים לחודש.

דבורה מרגוליס: נסיעה מאשקלון לירושלים זה 200 שקל.

דבורה מרגוליס: אם אני נוסעת מאשקלון לחצור הגלילית, זה יותר.

סאלח טריף: רבותיי, הדיון הזה הוא לא במסגרת מסקנות ועדת גלנור.

סאלח טריף: זה נושא חדש.

סאלח טריף: היתה המלצה של גלנור בעניין הזה?

מרינה סולודקין: אתם שיניתם את התנאים.

שאול יהלום: הבעיה היא בעיה, אבל דווקא כאן יש שיפור.

שאול יהלום: קודם באמת היתה אפליה - אם חבר כנסת מקבל החזקת רכב של 3,000 שקל, חברת הכנסת סולודקין לא יכלה לקבל את זה כי אין לה רשיון.

שאול יהלום: אפילו אם היתה לוקחת את אחד העוזרים הפרלמנטריים והיתה אומרת לו שהוא יהיה הנהג שלה, לא היו נותנים לה את הכסף כי זה כסף שמגיע באופן אישי רק לחבר כנסת.

שאול יהלום: עכשיו שופר המצב.

שאול יהלום: אם תבוא היום מרינה סולודקין ותגיד "אני רוצה רכב", אף אחד לא יגיד לה לא.

שאול יהלום: קבלת הרכב לא מותנה ברשיון.

שאול יהלום: היא יכולה לקבל את הרכב.

יולי יואל אדלשטיין: לא, חבר כנסת שאין לו רשיון נהיגה - יש שלושה או ארבעה כאלה בכנסת --

סגן מזכיר הכנסת דוד לב: זה לא כמו רכב ששייך למינהל הרכב הממשלתי שאסור לתת לנהוג בו, ברכב שיקבלו חברי הכנסת כל אחד יכול לנהוג.

סאלח טריף: חבר הכנסת זכאי לרכב.

סאלח טריף: נקודה.

שאול יהלום: אז עכשיו שיפרנו את המצב.

שאול יהלום: חברת הכנסת סולודקין זכאית ל-150 אלף שקל, חסר לה רק הנהג, אז אחד העוזרים הפרלמנטריים יכול לנהוג עבורה.

מאיר שטרית: זה פתרון אידיאלי.

סאלח טריף: תודה רבה לכם, אנחנו ממשיכים.

סאלח טריף: מעבר לזה הפצנו לכם את כל העדכונים האחרונים של ועדת גלנור בנושא ההחלטות שלנו לגבי הח"כים והעוזרים.

סאלח טריף: שימו לב אליהם, הם מאוד מסייעים לכם.

סאלח טריף: תמי בן-חיים, העוזרת הפרלמנטרית של חבר הכנסת אלי גולדשמידט, היתה בקשה שלכם בעניין הזה.

תמי בן-חיים: ישנם עוזרים פרלמנטריים שהביאו תעודות סיום תואר - ראשון או שני.

תמי בן-חיים: יש עוזרים שעוד אין להם את התואר ביד והם מתחלקים לשתי קטגוריות.

תמי בן-חיים: חלק קיבלו מכתב מהאוניברסיטה שהם סיימו את כל החובות אבל מסיבות אלו ואחרות, או שהמחשב עוד לא קלט את הציונים, עוד לא קיבלו תעודה.

אריק פודר: יש להם אישור זכאות לתואר.

שאול יהלום: זכאות זה כמו תואר.

תמי בן-חיים: צריך להבהיר את זה.

תמי בן-חיים: הדבר השני הוא שיש עוזרים פרלמנטריים מסויימים שהגישו מכתבים ש"או-טו-טו הוא מסיים את חובותיו לתואר".

מאיר שטרית: או-טו-טו זה לא מספיק.

מאיר שטרית: זה יכול להיות חמש שנים.

תמי בן-חיים: אני מבינה את הנקודה, אבל היות ועוזרים פרלמנטריים עברו דרך תלאות כדי להגיע לדבר הזה ועד עכשיו לפי דעתי קיבלו משכורות שלא משקפות את מה שהם עשו, לגבי אלה שאו-טו-טו מסיימים את התואר, אולי אפשר לעשות משהו בנידון כדי שכבר עכשיו הם יקבלו את התוספת האקדמאית אם תוך X ימים מתחילת המושב הם אכן יביאו את תעודת הזכאות.

אבי לוי: אם וכאשר יסיימו, יקבלו את התוספת.

תמי בן-חיים: אני ביקשתי מה שאני חושבת.

מאיר שטרית: אני לא חושב שזה אפשרי, כי זה עיוות של ההחלטה שלנו.

מאיר שטרית: אישור זכאות לתואר - מזכה.

סאלח טריף: מי שהביא מכתב שסיים את חובותיו, אין בעיה, זה ברור.

סאלח טריף: מעבר לזה, לא.

מאיר שטרית: אני מציע להגדיר את זה - אישור זכאות לתואר.

אריק פודר: יש עוד סוג של אישור שאני יודע שבמקומות מסויימים כן מקובל להתחשב בו.

אריק פודר: עדיין אין לך את כל הציונים אבל סיימת את כל החובות.

סגן מזכיר הכנסת דוד לב: ואם הוא דפק את הבחינה והוא מחכה לתוצאה?

מאיר שטרית: אישור כזה לא נחשב.

מאיר שטרית: רק אישור זכאות לתואר.

סאלח טריף: אמרנו שמי שמביא אישור שסיים את חובותיו לתואר או מי שמביא זכאות לתואר וזו שאלה של זמן עד שיקבל את התואר, יקבל את התוספת האקדמאית.

סאלח טריף: בעניין הטלפונים והפלאפונים של העוזרים הפרלמנטריים - נקבל נתונים מאבי לוי ואז נראה.

שאול יהלום: יש עוד נושא שהבטחת לי לדון בו.

שאול יהלום: אנחנו דיברנו על חברי הכנסת בגמלאות, שהחזקת הטלפון שלהם מצחיקה.

סאלח טריף: זה לא על סדר היום.

שאול יהלום: בישיבה הקודמת סוכם שנדון בזה בישיבה הבאה.

סאלח טריף: ארבל, אני יכול לדון בעניין הזה למרות שלא שמנו את זה על סדר היום?

סאלח טריף: היה דיון על זכויות של חברי הכנסת לשעבר, ועלתה השאלה של מכסת הטלפון שניתנת להם, שהיום היא 200 שקל לחודש.

סאלח טריף: הבטחתי לחבר הכנסת יהלום להביא את זה בישיבה הבאה.

ארבל אסטרחן: זה לא על סדר היום של הישיבה היום.

סאלח טריף: אני מבקש שאנחנו נשים את זה על סדר היום לישיבה הבאה.

סאלח טריף: אריק, תרשום לך.

סאלח טריף: בעניינים כאלה אסור לדון אם הם לא בסדר היום.

סאלח טריף: יישום חוק ראש האופוזיציה - קביעת תנאי עבודתו החדשים

סאלח טריף: אנחנו עוברים לנושא הבא: יישום חוק ראש האופוזיציה - קביעת תנאי עבודתו החדשים.

סאלח טריף: אני מבין שחבר הכנסת רובי ריבלין עסק בעניין הזה.

שאול יהלום: אבי לוי היה צריך לבדוק את הנושא של טלפון פקסימיליה.

סאלח טריף: תיכף, בנושא של "שונות", נשאל אותו כל מיני דברים.

אופיר פינס-פז: מה זאת אומרת יישום החוק?

אופיר פינס-פז: כתוב "ועדת הכנסת תקבע את שכרו של ראש האופוזיציה".

סאלח טריף: חבר הכנסת רובי ריבלין, שנתבקש והכין לנו מכתב בנושא, לא נמצא כאן כי הוא טס לחו"ל.

סאלח טריף: אני מציע שתשהה את זה עד הישיבה הבאה כי גם הוא ביקש את זה, אלא אם יש לכם מה להציע.

אופיר פינס-פז: אני אומר את דעתי.

אופיר פינס-פז: כתוב בחוק ש"וועדת הכנסת תקבע את שכרו של ראש האופוזיציה בהתאם לחוק שכר חברי הכנסת, ובלבד שלא יפחת שכרו של ראש האופוזיציה משכרו של שר".

אופיר פינס-פז: נראה לי סביר מאוד שראש האופוזיציה ישתכר כשר.

סאלח טריף: נבקש מאבי לוי לבדוק את המסמך שהוגש לנו על-ידי חבר הכנסת ריבלין, להביא גם את השגותיו אם יש לו או דברים שהוא מבקש להבהיר כדי שנחליט עליהם.

סאלח טריף: נדון בזה בישיבה הבאה וגם רובי ריבלין יהיה בה.

אופיר פינס-פז: בסדר.

סאלח טריף: תודה רבה לכם.

סאלח טריף: דיון בבקשות שונות בנושא שכירות לשכות פרלמנטריות

סאלח טריף: היו לי שלוש בעיות בנושא שכירות של לשכה פרלמנטרית.

סאלח טריף: מכיוון שהדבר כבר נעשה ולדעת החשבות או הלשכה המשפטית זה מנוגד לכללים שקבעה הוועדה בעבר - -

מאיר שטרית: כמי שכתב את הכללים, מעולם לא קבענו דבר כזה.

מאיר שטרית: זה לא יכול להיות.

סאלח טריף: חבר הכנסת מאיר שטרית, תסביר בקיצור את המקרה הספציפי שלך, שזה מסביר גם את שני המקרים האחרים - של חברת הכנסת קולט אביטל וחבר הכנסת נחום לנגנטל.

מאיר שטרית: אדוני היושב ראש, מאחר שבכנסת הקודמת אני קבעתי את הנוהל של שכירות לשכות על-ידי חברי כנסת ואני כתבתי אותו בעצמי במו ידיי והבאתי אותו לאישור הוועדה, אני מודיע לכם שמעולם לא היתה מגבלה כזאת.

מאיר שטרית: מישהו במהלך הדרך - אני לא יודע מתי - הכניס מגבלה שאומרת שאם אתה שוכר משרד, נניח מחבר הכנסת דהאמשה, והסתבר לך שהמשרד ששכרת ממנו הוא לא בבעלותו אלא זה בניין שהוא שכר ממישהו אחר - אתה לא רשאי לשכור ממנו, אתה רשאי לשכור רק מהבעלים הראשיים.

מאיר שטרית: אתן לך את הדוגמא שלי, שהיא קלאסית.

מאיר שטרית: אני שכרתי משרד בבית אמות משפט.

מאיר שטרית: באתי לעורך דין שיש לו שורה של משרדים עם שירותי משרד, אני לא רוצה להתעסק עם ארנונה וחשמל, שכרתי משרד, עשיתי חוזה כדין של הכנסת.

מאיר שטרית: אומרים לי: לא, מאחר שהוא שוכר את המשרדים שלו מבית אמות משפט, אני לא יכול לשכור ממנו.

אופיר פינס-פז: לא יכולים לשכור ממשכיר.

מאיר שטרית: זה מטופש.

מאיר שטרית: אני צריך לברר מי בעל הבניין?

מאיר שטרית: מה זה ענייני?

מאיר שטרית: אני מבקש למחוק את הסעיף הזה מתוך הנהלים.

סאלח טריף: הקטע שמצביעים עליו כאן הוא שכאילו ייווצר ניגוד עניינים.

מאיר שטרית: מה ניגוד עניינים?

סאלח טריף: אגיד לך מה אומרים, לא אני קבעתי את זה.

סאלח טריף: אמרו שאם אתה שוכר מעורך דין מסויים, הוא כאילו ישתמש בשמו הטוב של חבר הכנסת מאיר שטרית או בשמו הרע של חבר הכנסת סאלח טריף כדי לקדם את ענייני משרדו.

מאיר שטרית: אני לא חי במשרד שלו, איזה שטויות.

מאיר שטרית: יש לי משרד, אז אני חי במשרד שלו?

מאיר שטרית: הוא יכול להשתמש בשמי?

מאיר שטרית: באיזו זכות?

יולי יואל אדלשטיין: האבסורד יכול להיות שאם הם יושבים באותה קומה, אותו עורך דין יכול לומר: בקומה אתי יושב מאיר שטירת.

שאול יהלום: אם עורך דין הוא בעל המשרד, הוא כן יכול להשכיר לחבר כנסת.

סאלח טריף: אני רואה את זה כדבר קצת בעייתי.

מאיר שטרית: משרדי כספי למשל - אם הוא משכיר לי משרד שלו, מותר לי לשכור.

יולי יואל אדלשטיין: אם יש לו בניין כמו ליגאל ארנון פה בירושלים, הוא יכול להשכיר לחברי כנסת.

סאלח טריף: אני מציע - היות והעניין הזה באמת פרובלמטי והולך על קו דק - -

מאיר שטרית: מי קבע את הקו הדק?

מאיר שטרית: זה לא היה קיים בנוהל, אני כתבתי את הנוהל.

סאלח טריף: - - אני מציע שאם יש מקרה כזה, הוועדה תשמע כל מקרה לגופו ותאשר או לא תאשר.

סאלח טריף: אני יודע שמה שקולט אביטל הסבירה לי שהיא שכרה ממישהו שיש לו משרדים - -

מאיר שטרית: אדוני היושב ראש, למה לך?

מאיר שטרית: מה אכפת לך?

מאיר שטרית: שתשכור איפה שהיא רוצה.

ארבל אסטרחן: הרעיון הוא לא מי ששוכר ממי שבעצמו שוכר.

ארבל אסטרחן: הסעיף אומר כך: "חבר הכנסת לא ישכור חדר בתוך משרד או חלק ממשרד בו מתבצעת פעילות מקצועית, עסקית או ציבורית מכל סוג שהוא וכן לא יקבל ממשרד כאמור שירותי מזכירות".

ארבל אסטרחן: זאת אומרת, אם אתה שוכר משרד ומי שאתה שוכר ממנו הוא לא הבעלים אלא הוא בעצמו שכר, זאת לא הבעיה.

ארבל אסטרחן: הבעיה היא, כאשר מתנהלת במקום פעילות עסקית או ציבורית, למשל אם זה משרד עורכי דין שיש בו כמה חדרים ואחד מהחדרים ניתן לך.

ארבל אסטרחן: זה באמת תיקון מאוחר יותר מתשנ"ח, והרעיון היה כזה - רפאל פנחסי, שהיה יושב ראש הוועדה, הציג את זה בפני הוועדה כך: "למרות שקבענו הרבה סייגים בנושא כדי שהמהלך יהיה תקין, היו כאלה שחשבו שמותר לשכור חדר במשרד פעיל של עורך דין או של רואה חשבון.

ארבל אסטרחן: אנחנו מבקשים להוסיף את ההחלטה האומרת שאי אפשר לשכור משרד בתוך משרד של פעיל אחר, מכיוון שיש פה ניגוד אינטרסים".

ארבל אסטרחן: הרעיון הוא שיהיה משרד עורכי דין שיבואו אליו לקוחות, והם יראו בתוך המשרד שלט גדול של חבר הכנסת המכובד.

ארבל אסטרחן: הם יכולים לחשוב שלמשרד הזה יש קשרים בכנסת.

סאלח טריף: בבית אמות משפט על-יד כל משרד עורך דין יש נשיאים לשעבר, ראשי ממשלה לשעבר.

ארבל אסטרחן: השאלה אם זה באותו משרד או באותה קומה.

שאול יהלום: לפי זה גם אסור לי להשתמש במזכירה של רואה החשבון.

מאיר שטרית: אני לא משתמש בה.

ארבל אסטרחן: הכנסת נותנת לך כסף למזכירה נפרדת, נותנת לך מכונת צילום.

אופיר פינס-פז: מזכירה נפרדת - זה תיאורטי.

עבד-אלמאלכ דהאמשה: חבר הכנסת שטרית, אתה כאיש ציבור צריך להיות במקום עצמאי שלך ולא בפינה של מישהו אחר.

מאיר שטרית: אני לא בפינה, אני במקום עצמאי שלי.

מאיר שטרית: יש לי משרד שלי בקומת הכניסה לבית אמות משפט, כתוב על הדלת: "לשכה פרלמנטרית, חבר הכנסת מאיר שטרית".

מאיר שטרית: אני לא חלק מאף אחד, אם מישהו ישתמש בשמי אני אתבע אותו לדין.

עבד-אלמאלכ דהאמשה: במקרה האישי שלך זה בסדר, אבל - -

סגן מזכיר הכנסת דוד לב: חבר הכנסת שטרית, לפי הפרוטוקול אתה היית באותו דיון שהחליטו את זה.

מאיר שטרית: אני לא מאמין שהייתי בישיבה ונתתי לזה לעבור.

מאיר שטרית: שמי כתוב פה בין הנוכחים, אבל אין פה אף מילה שאני אומר.

סאלח טריף: כנראה שיצאת כשדנו בנושא הזה.

מאיר שטרית: חלה חובה על חבר כנסת שאם יש ניגוד אינטרסים בעניין הזה - אני עשיתי את החוק למניעת כפל תפקידים, שבא למנוע ניגוד אינטרסים של חבר הכנסת.

סאלח טריף: אני חוזר על מה שהצעתי, שלמען ההיגיינה הציבורית לא נשנה את הסעיף אבל בכל זאת נדון בכל מקרה פרטי כדי לראות אם מאשרים או לא מאשרים.

סאלח טריף: במקרה שלך, אני אישרתי את זה בעצמי וחשבתי שצריך להביא את זה לוועדה על פי בקשת החשבות של הכנסת.

סאלח טריף: תגיד לי בדיוק מה קורה אצלך.

מאיר שטרית: כששכרתי את המשרד לא היה לי מושג ירוק איך השכירות עשויה או שיש איסור כזה בכלל.

שאול יהלום: לא זאת הבעיה.

שאול יהלום: הבעיה היא שאסור לך לשכור משרד שבתוך המרחב שלו יש עוד עיסוק, ואסור לך להשתמש בשירותי המזכירות שלו.

מאיר שטרית: מי קבע את זה?

מאיר שטרית: מה ההיגיון?

מאיר שטרית: מעולם לא אסרנו את זה, להיפך.

מאיר שטרית: הכנסת נותנת חוזה של רכישת משרד ושירותים, יש חוזה מובנה כזה של הכנסת.

מאיר שטרית: אתה מקבל את כל השירותים מאותו משרד.

מאיר שטרית: כל החוזים עושים כך.

סאלח טריף: זה קורה בהרבה בניינים.

סאלח טריף: האיסור הזה הוא בעייתי, זה ייצור בעיה ללא מעט אנשים.

מאיר שטרית: כשאתה שוכר משרד פרלמנטרי, יש לך שני סוגים של חוזים.

מאיר שטרית: אחד, שאתה שוכר רק בניין בלי שירותים - -

סאלח טריף: אני שכרתי משרד מקבלן גדול, זה בעייתי?

ארבל אסטרחן: זה לא בעייתי.

ארבל אסטרחן: זה בעייתי אם אתה יושב עם הקבלן באותו משרד - -

שאול יהלום: - - ולשניכם יש אותה מזכירה.

סאלח טריף: לו יש משרדים בעשרה בניינים.

שאול יהלום: לפי הסעיף הזה, אם באותו בניין יש משרד שלך ושל אותו קבלן והמזכירה משותפת, זה אסור.

מאיר שטרית: אני מציע לבטל את סעיף הזה.

מאיר שטרית: אני מודיע לך שאין שום היגיון בסעיף הזה.

מאיר שטרית: זו טיפשות מוחלטת.

מאיר שטרית: אני לא מבין למה צריך לחשוד בחבר כנסת שישתמשו בשם שלו.

מאיר שטרית: זה קשקוש.

מאיר שטרית: אם מישהו ישתמש בשמי, אני אתבע אותו לדין.

סאלח טריף: חבר הכנסת מאיר שטרית לא היה ער לבעיה שהתעוררה לאחר מכן.

סאלח טריף: הוא כבר נכנס למשרד, הוא עבד, הוא נמצא שם כבר כמה חודשים.

שאול יהלום: אי אפשר לעשות כאן הפליות.

שאול יהלום: או שמבטלים את האיסור הזה לכל חברי הכנסת או שלא מבטלים.

מאיר שטרית: אדוני היושב ראש, למרות שכתוב שמי בפרוטוקול, אני לא השתתפתי בדיון בנושא הזה.

מאיר שטרית: אני לא הייתי נותן לזה בחיים לעבור.

מאיר שטרית: זה מטופש לחלוטין.

יולי יואל אדלשטיין: אותו היגיון יכול להיות לגבי כל מבנה.

יולי יואל אדלשטיין: אם יש בניין בבעלות אדם מקורי, בעל הבניין שמשכיר לך, זה יקל עליו להשכיר אחר כך את המשרדים אם ידעו שהראשון ששכר הוא חבר כנסת.

מאיר שטרית: יושב בבית אמות משפט נשיא לשעבר, ראשי הממשלה לשעבר יצחק שמיר ושמעון פרס יושבים כולם בבית אמות משפט.

מאיר שטרית: מה העניין?

סאלח טריף: אני שומע כאן את דעת הרוב, אבל אם כרגע אנחנו מבטלים את זה, אני מבקש מכם להשאיר לעצמי את הזכות לדון בזה מחדש עם איזושהי הגבלה שצריכה להיאמר בנוסח אחר.

יולי יואל אדלשטיין: זה יותר הגיוני מאשר המצב עכשיו, שכל חברי הכנסת יעמדו פה למשפט ציבורי.

סאלח טריף: מי בעד ביטולו של הסעיף הנוגע בדבר?

סאלח טריף: הצבעה בעד ההצעה לבטל את סעיף 11(ו) להחלטת שכר חברי הכנסת (שכירת משרדים) - רוב נגד - מיעוט נמנעים - אין ההצעה לבטל את סעיף 11(ו) להחלטת שכר חברי הכנסת (שכירת משרדים), התשנ"ח-1998, נתקבלה.

סאלח טריף: ארבל, אני מבקש מהלשכה המשפטית לעשות לנו הבהרה יותר ברורה וחדה של הסעיף הזה, כדי להביא את זה לדיון יותר כללי בהמשך.

סאלח טריף: אני רוצה להביא את זה לדיון, כדי להימנע מאיזושהי בעיה שיכולה להיווצר.

מאיר שטרית: בינתיים ביטול הסעיף אושר.

מאיר שטרית: שונות

סאלח טריף: אנחנו עוברים לנושא הבא.

סאלח טריף: חבר הכנסת פרץ, בבקשה.

יאיר פרץ: אני רוצה להעלות את הנושא של שרים וסגני שרים שהתפטרו.

יאיר פרץ: היום אין להם לשכות במשכן.

סאלח טריף: למה אין להם?

סאלח טריף: השרים לשעבר יושבים בלשכותיהם, אני רואה אותם.

יאיר פרץ: אני יודע שרענן כהן לקח את לשכתו של השר לשעבר אלי ישי.

סאלח טריף: דוד לב, יש לנו בעיה שעולה ועולה.

סאלח טריף: כל פעם בפגרה אנחנו אומרים: בואו נביא פתרון זמני, בואו נביא עוד קרוואן.

סאלח טריף: אנחנו חייבים לבדוק את העניין כדי שנוכל להביא עוד בפגרה עוד קרוואן אחד.

סאלח טריף: אין מה לעשות.

סאלח טריף: יש מצוקה נוראית, אנשים יושבים פה, הם כבר לא שרים, הם לא יכולים לתפקד בחצי חדר.

סאלח טריף: מוכרחים לתת לזה מענה.

סגן מזכיר הכנסת דוד לב: לפני הקרוואנים יש בעיה של סבב חדרים.

סגן מזכיר הכנסת דוד לב: אם מישהו חדל להיות שר - -

מאיר שטרית: אם רענן כהן תופס את משרדו של אלי ישי, אז החדר של רענן כהן יעבור לאלי ישי.

סגן מזכיר הכנסת דוד לב: תפריד בין שני דברים.

סגן מזכיר הכנסת דוד לב: ראשית כל, רענן כהן עובר לחדר שנותנת לו הממשלה.

סגן מזכיר הכנסת דוד לב: החדר של רענן כהן שייך לסיעת ישראל אחת, ואז צריך לעשות סבב וחלוקה, reshuffle בין החדרים.

סאלח טריף: אבל יש לך את השר מתן וילנאי שאין לו מקום.

שאול יהלום: אבל עכשיו לישראל אחת יש חדר מיותר.

סאלח טריף: לא, כי למתן וילנאי יש חדר בקרוואן, הוא לא יכול לשבת שם.

יאיר פרץ: אבל יש לו לשכת שר.

שאול יהלום: שר לא מקבל חדר.

שאול יהלום: ברגע שרענן כהן הלך להיות שר, החדר הזה יורד מישראל אחת.

סגן מזכיר הכנסת דוד לב: לכן אמרתי שצריך קודם לחשוב על סבב חדרים.

סגן מזכיר הכנסת דוד לב: מתי נוצרת לך בעיה שיש מישהו חדש ואין לו חדר?

סגן מזכיר הכנסת דוד לב: כאשר ממנים שר שאינו חבר כנסת.

סאלח טריף: בסך הכל התמנו עכשיו שני שרים - רוני מילוא ורענן כהן.

סאלח טריף: אם נעשה סבב חדרים, זה ייתן חדרים לשני שרי ש"ס לשעבר, זה הכל.

סאלח טריף: כמה זה ישנה?

סאלח טריף: זה לא פתרון לבעיה.

יאיר פרץ: ישנה בעיה עם שניים נוספים.

סאלח טריף: זה לא פתרון בעיה, אני יודע על מה אני מדבר.

יולי יואל אדלשטיין: גם לנו יש שר לשעבר בלי משרד - נתן שרנסקי.

סגן מזכיר הכנסת דוד לב: לדעתי אין מחסור.

סגן מזכיר הכנסת דוד לב: מחסור נוצר רק כאשר מתמנה שר שאינו חבר כנסת.

שאול יהלום: אבל במקרה הזה לישראל אחת יש חדר מיותר.

שאול יהלום: הם צריכים להחזיר את החדר.

סגן מזכיר הכנסת דוד לב: לא את החדר הזה דווקא, כי יש עניין של העברת חדרים.

סגן מזכיר הכנסת דוד לב: אבל בעיקרון מתפנה חדר.

יאיר פרץ: איך פתרו את הבעיה של יוסי שריד?

סגן מזכיר הכנסת דוד לב: אני לא ידע איפה הוא יושב.

יאיר פרץ: בלשכת שר החינוך.

יאיר פרץ: הוא נשאר באותו מקום, אף אחד לא הוציא אותו.

מאיר שטרית: אז שגם אלי ישי יישאר בחדר שלו.

יאיר פרץ: הוציאו אותו.

שאול יהלום: בגלל שבא רענן כהן.

שאול יהלום: אין שר חינוך, לכן יוסי שריד יכול להישאר בחדרו.

שאול יהלום: אם היה שר חינוך, הוא היה לוקח את החדר שלו.

אבי לוי: יש צמד חדרים בקומה ארבע וחצי.

סגן מזכיר הכנסת דוד לב: אז אפשר לתת אותם.

סגן מזכיר הכנסת דוד לב: זה גם מקום לא מבוקש.

מאיר שטרית: יש לי פתרון לאלי ישי.

מאיר שטרית: היה שר החוץ והיה לו משרד ולשר לביטחון פנים יש משרד.

מאיר שטרית: עכשיו שר אחד ממלא את שני התפקידים האלה, אז אלי ישי יכול לקחת אחד משני החדרים האלה.

סגן מזכיר הכנסת דוד לב: קומה שתיים היא של הממשלה.

סגן מזכיר הכנסת דוד לב: כשמתמנה שר, הממשלה צריכה לתת לו שם חדר.

מאיר שטרית: כבר קרה שחברי כנסת ישבו פה בקומת הממשלה, לא פעם ולא פעמיים.

סאלח טריף: אין בעיה, אבל אנחנו צריכים להסתדר עם הממשלה.

סגן מזכיר הכנסת דוד לב: לי אין שום בעיה שהם ייכנסו לשם, אבל אנחנו צריכים הסכמה של מזכירות הממשלה.

שאול יהלום: לחיים רמון יש היום שני חדרים בכנסת - גם חדרו כחבר כנסת וגם החדר של שר הפנים.

סגן מזכיר הכנסת דוד לב: זה לא פשוט לשים עוד קרוואן, כי רוצים לבנות בשטח הזה.

סאלח טריף: זה פשוט.

סאלח טריף: יותר קשה כשלחברי כנסת אין איך לעבוד.

סאלח טריף: רבותיי, אתם מוכנים שנבדוק את העניין הזה עם מזכירות הממשלה?

סאלח טריף: נבדוק את זה ונראה, אנחנו נפתור את העניין.

סאלח טריף: רבותיי, חבר הכנסת אברהם בורג ייעדר מן הארץ בשליחות ממלכתית מיום כ"ט באב התש"ס, ה-30 באוגוסט, עד ג' באלול, ה-3 בספטמבר.

סאלח טריף: ועדת הכנסת מתבקשת לקבוע ממלא מקום ליושב ראש הכנסת לתקופה עד שהוא יחזור, בהמלצת היושב ראש - את סגנית היושב ראש דליה רבין-פילוסוף.

סאלח טריף: רבותיי, אנחנו מאשרים את הבקשה?

מאיר שטרית: אין בעיה.

יאיר פרץ: למה אף פעם אין ממלא מקום מסיעת ש"ס?

מאיר שטרית: דוד טל היה כמה פעמים ממלא מקום היושב ראש.

סאלח טריף: בדרך כלל היה נהוג שהיושב ראש נותן את זה לאחד מחברי סיעתו, אני הייתי ממלא מקום של שבח וייס שנה וחצי.

מאיר שטרית: נכון, אצל דן תיכון הייתי ממלא מקום קבוע.

סאלח טריף: היושב ראש אברהם בורג מגלה פתיחות מאוד גדולה, הוא נהג בהגינות וגם נתן לחבר כנסת מהאופוזיציה להיות ממלא מקום.

סאלח טריף: ובכן, אישרנו את ההמלצה למנות את דליה רבין-פילוסוף כממלאת מקום של יושב ראש הכנסת.

סאלח טריף: אני מאוד מודה לכם.

שאול יהלום: אני מבקש להעלות משהו.

שאול יהלום: מר אבי לוי, לפי ועדת גלנור מדובר שהכנסת קונה ומחזיקה פקסימיליה לחברי הכנסת.

שאול יהלום: אמרנו שבשביל זה צריך עוד קו טלפון.

סאלח טריף: לא נכון, זה על הקו הרב-שימושי.

שאול יהלום: אצלנו ביישוב אלקנה אין קו רב-שימושי, אולי עכשיו בהפרטת בזק יביאו גם לנו קו כזה.

שאול יהלום: אמרתי שבמקרה כזה אין ברירה אלא לתת לחבר הכנסת שני קווים.

סאלח טריף: אנחנו לא נהנים מקו רב-שימושי גם עכשיו.

סאלח טריף: אני לא נהנה מזה.

מאיר שטרית: אתה מדבר על קווי טלפון.

אבי לוי: לכולם יש קו אחד כרגע.

מאיר שטרית: סיכמנו אז שתיבדק האפשרות של ISDN.

אבי לוי: אומרת חברת בזק שה-ISDN הוא קו שעד עכשיו היה בפעולה והגיעו למסקנה שיש כמה תקלות בשימוש בו והם מכניסים שיטה חדשה - ADSL.

מאיר שטרית: עוד אין להם אישור לזה.

אבי לוי: אנחנו כבר מנסים את זה.

אבי לוי: יש כמה מרכזיות שקיבלו אישור לנסות את זה, ועכשיו במשרדים החדשים של ה-מ.מ.מ.

אבי לוי: התקבלו קווי ADSL.

אבי לוי: זה רק במרכזיות מסויימות בארץ שעושות את הניסוי.

אבי לוי: כאשר יסתיים הניסוי הזה, זה יהיה בוודאי עדיף על ה-ISDN ואז יהיה אפשר לנסות את זה גם אצלנו.

שאול יהלום: מאחר שזה רק ניסוי, ובחלק מהמרכזיות זה לא קיים, אני מבקש לאשר שני קווים, כלומר קו נוסף עבור הפקסימיליה, אחרת אי אפשר להשתמש בה.

מאיר שטרית: נכון, נתנו פקס בלי קו.

מאיר שטרית: למנכ"לים במשרדי ממשלה יש אישור לשני קווים?

שאול יהלום: בוודאי.

שאול יהלום: לשרים וסגני שרים מגיעים שני קווים.

מאיר שטרית: שר יכול לקבל חמישה קווים.

סאלח טריף: רבותיי, אני מקווה שיהיה לנו מענה עד הישיבה הבאה, תוך שבועיים.

שאול יהלום: אבל למה עד הישיבה הבאה?

שאול יהלום: זו טעות טכנית, אי אפשר לתת פקס בלי קו.

סאלח טריף: העניין הוצג גם בפני גלנור.

סאלח טריף: כשגלנור דיבר על פקס, היתה הנחת יסוד שאפשר להשתמש בקו גם לפקסימיליה וגם לטלפון.

סאלח טריף: אני מקווה שהפתרון הזה יינתן.

סאלח טריף: במידה שהוא לא יינתן - -

שאול יהלום: אבל כרגע הוא לא ניתן.

שאול יהלום: הרי אתה לא מבקש ממני שאני לא אעבוד היום.

שאול יהלום: מבחינה כספית, אם זה אותו קו, מה זה משנה?

שאול יהלום: הבעיה היא ההתקנה.

שאול יהלום: מצדי לא איכפת לי שההתקנה תהיה מתקציב קשר לבוחר.

אבי לוי: אבל גם ההחזקה החודשית.

שאול יהלום: ההחזקה היא אותו דבר.

סאלח טריף: לא, משלמים על החזקה של קו נוסף - 70 שקל לחודש.

שאול יהלום: 70 שקל - מזה נתמוטט?

שאול יהלום: אין ברירה, אתה לא יכול לעבוד בלי פקסימיליה.

שאול יהלום: אני לא צריך להגיד לכם שכל אחד רוצה להעביר פקס.

סאלח טריף: אני מציע פעם אחרונה בעניין הזה, כי זה עלה כבר בפעם הקודמת, ש - -

שאול יהלום: למה?

שאול יהלום: אפשר עכשיו לגמור את זה.

סאלח טריף: אי אפשר, לא נוכל.

מאיר שטרית: אני רוצה להסביר טכנית מה הבעיה.

מאיר שטרית: זה באמת מצחיק שנתנו לחברי הכנסת פקס אבל בלי קו טלפון.

מאיר שטרית: המשמעות היא שאתה צריך לשים פקסימיליה שעליה יש גם טלפון, ולפעמים הפקס הוא גם טלפקס.

מאיר שטרית: אם מצלצל הטלפון אתה מרים, אם זה פקסימיליה הוא מזהה את זה ואתה מקבל פקס.

מאיר שטרית: בבית שלך, אם אתה רוצה לשבת ולדבר, אתה צריך להתקין קו פקסימיליה.

מאיר שטרית: האלטרנטיבה השנייה - בשביל להפעיל את הפקסימיליה והטלפון באותו זמן, אתה צריך קו נוסף.

שאול יהלום: לא רק זה.

שאול יהלום: אתה לא בבית, אתה לא יכול לנתק את הטלפון.

שאול יהלום: אתה אומר לאדם: שלח לי בפקס.

שאול יהלום: אתה לא נמצא ליד הידית, אז הוא שולח פקס ואתה מקבל את זה בלילה.

שאול יהלום: לכן אתה חייב שני קווים.

שאול יהלום: כל משרד עושה את זה.

מאיר שטרית: בעיניי זה הגיוני, צריך להגיד את זה לגלנור.

מאיר שטרית: אצלו בבית יש רק טלפון אחד או שניים או שלושה?

שאול יהלום: אנחנו חוזרים על זה כבר שלוש ישיבות.

שאול יהלום: מה הבעיה?

סאלח טריף: יש לי היסוסים לגבי אישור נוסף שניתן, שהוא חריגה מהכללים שקבענו.

סאלח טריף: אני נותן פעם אחרונה צ'אנס לפתור את הבעיה.

מאיר שטרית: אפשר לפנות לוועדת גלנור.

סאלח טריף: לא, הוועדה לא קיימת, לא תשב, לא תתעסק עם זה.

שאול יהלום: לא, לא, מה שהיה היה.

סאלח טריף: היה ונגמר.

סאלח טריף: אני מציע לתת צ'אנס אחרון לכנסת לבדוק האם ניתן לפתור לחברי הכנסת את הבעיה הזאת באמצעות קו אחד.

שאול יהלום: אבי לוי עונה לך.

שאול יהלום: מר לוי אמר שהם לא מתקינים את ה-ISDN, הם מתקינים את ה-ASDL רק במרכזיות מובחרות.

סאלח טריף: הם עוד לא מתקינים את זה, אין להם אישור.

שאול יהלום: אני יודע שלא, אני הייתי בבזק שעות שלמות.

שאול יהלום: אין להם פתרון בשבילי.

סאלח טריף: ארבל, אני מבקש ממך.

סאלח טריף: אני רוצה לקבל החלטה בעניין הזה אבל לא עכשיו.

סאלח טריף: תבדקי במה אנחנו חורגים בעניין הזה.

מאיר שטרית: בעיניי זה הגיוני.

סגן מזכיר הכנסת דוד לב: פשוט לא חשבו על כך שבעצם למכשיר פקס אין שום משמעות.

סגן מזכיר הכנסת דוד לב: בלי קו טלפון זה חסר משמעות.

סאלח טריף: מכיוון שאין פתרון להפעלת פקסימיליה בשיטות החדשות או באלו שדיברו שכאילו יתנו לנו פתרון - -

מאיר שטרית: הפתרון עוד רחוק.

סאלח טריף: עדיין אין פתרון.

סאלח טריף: לכן אנחנו מבקשים להחליט שקו נוסף יאושר לצורך הפעלת הפקס, שיכוסה באופן מלא על-ידי הכנסת.

מאיר שטרית: לכל חברי הכנסת.

סאלח טריף: בוודאי.

שאול יהלום: תודה רבה.

סאלח טריף: מי בעד ההחלטה?

סאלח טריף: הצבעה בעד ההחלטה - רוב נגד - מיעוט ההחלטה להתקין לחברי הכנסת קו טלפון נוסף לצורך פקסימיליה נתקבלה.

סאלח טריף: ההחלטה אושרה.

סאלח טריף: תודה רבה.